
ΑΠΟΣΠΑΣΜΑ                        
Από το πρακτικό της με αριθ. 1ης/2024  Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 8/2024
Στην Λευκάδα σήμερα  στις 16 του μηνός Ιανουαρίου  του έτους  2024,  ημέρα  Τρίτη και  ώρα 12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 8, 9 & 26 του Ν. 5056/2023 και την υπ΄ αριθ. 1328/110575/2023/23-12-2023 εγκ. Υπ. Εσωτερικών, ύστερα από την αριθ. πρωτ: 830/12.1.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.


Ο κ. Καλός Χαράλαμπος, προσήλθε κατά την συζήτηση του 1ου θέματος της Η.Δ.

ΘΕΜΑ 8ο: Απόφαση Δ.Ε. για έγκριση ή μη ανακοπής κατά της υπ’ αριθμ. 104/2023 διαταγής πληρωμής του Ειρηνοδικείου Λευκάδας.    

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:

«Με την αναφερόμενη ανωτέρω διαταγή πληρωμής, η αντίδικος Βασιλική Καλαμπάκα εκθέτει ότι δικαιούται συνολικά ποσό 5.009,34 ευρώ λόγω αναγκαστικής απαλλοτρίωσης ιδιοκτησίας, της οποίας τυγχάνει συγκυρία, δυνάμει της υπ’ αριθμ. 16/2010 Πράξης Εφαρμογής Πολεοδομικής Μελέτης Βασιλικής – Πόντης Λευκάδας.   

Με το υπ’ αριθμ. πρωτ. 27601/22/φ/5.29.5/2023 έγγραφο της Διεύθυνσης Πολεοδομίας και Περιβάλλοντος του Δήμου μας, καθώς και τον σχετικό πίνακα της Διεύθυνσης Οικονομικών Υπηρεσιών, η ανωτέρω απαίτηση αναγνωρίζεται ως προς τη βασιμότητα και το ακριβές ύψος της, πλην όμως επισημαίνεται ότι η υποχρέωση αυτή προέρχεται από προσκύρωση σε ιδιοκτησία τρίτου τμήματος της απαλλοτριωθείσας ιδιοκτησίας 244,12 τ.μ. Εξάλλου, τα ίδια προκύπτουν και από τα έγγραφα που επισκόπησε η υπηρεσία μας και βρίσκονται στον φάκελο του Δικαστηρίου.

Ειδικότερα, είναι σαφές εκ του νόμου (αρ. 12§3 εδ. β’ ν. 1337/1983) ότι στο πλαίσιο της Πράξης Εφαρμογής, δύναται να προβλεφθεί και προσκύρωση, η οποία ιδρύει υποχρέωση αποζημίωσης των ιδιοκτητών των ωφελούμενων ακινήτων (αρ. 47§1 ν.δ. 17.7/16.8.1923). 

Συνεπώς, με την επίδικη διαταγή πληρωμής υποχρεώνεται ο Δήμος Λευκάδας να πληρώσει υποχρεώσεις που ο ίδιος δεν οφείλει, αφού αυτές, σύμφωνα με τον νόμο, βαρύνουν την ιδιοκτησία που ωφελείται από την προσκύρωση.

Σημειώνεται ότι σε απολύτως όμοια κατά τα πραγματικά γεγονότα και την νομική βάση περίπτωση, η ΟΕ του Δήμου αποφάσισε, με τη σύμφωνη γνώμη της υπηρεσίας μας, την άσκηση ανακοπής (αρ. απόφασης 396/23). 

Με δεδομένο ότι η διαταγή πληρωμής επιδόθηκε στις 14.12.2023, η προθεσμία για άσκηση ανακοπής συμπληρώνεται την 09.01.2024. Για το λόγο αυτό και ενόψει της αδυναμίας συνεδρίασης της Επιτροπής έως την συμπλήρωση της δικονομικής προθεσμίας, η υπηρεσία μας θα προβεί σήμερα σε άσκηση της ανακοπής, αιτούμενη την έγκρισή της από την Επιτροπή. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Δ.Ε. να εγκριθεί η από 06.01.2024 ανακοπή που ασκήθηκε κατ’ αρ. 632 ΚΠολΔ για λογαριασμό του Δήμου από τον Δικηγόρο Δημήτριο Μασούρα κατά της υπ’ αριθμ. 104/2023 Διαταγής Πληρωμής του Ειρηνοδικείου Λευκάδας και να χορηγηθεί πληρεξουσιότητα, ώστε ο ίδιος δικηγόρος να εκπροσωπεί το Δήμο κατά τη συζήτησή της, μέχρι και την τελεσιδικία της υπόθεσης.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
ΑΠΟΦΑΣΙΖΕΙ ΟΜΟΦΩΝΑ

Εγκρίνεται η από 06.01.2024 ανακοπή που ασκήθηκε κατ’ αρ. 632 ΚΠολΔ για λογαριασμό του Δήμου από τον Δικηγόρο Δημήτριο Μασούρα κατά της υπ’ αριθμ. 104/2023 Διαταγής Πληρωμής του Ειρηνοδικείου Λευκάδας και χορηγηθεί πληρεξουσιότητα, ώστε ο ίδιος δικηγόρος να εκπροσωπεί το Δήμο κατά τη συζήτησή της, μέχρι και την τελεσιδικία της υπόθεσης.

Η απόφαση αυτή πήρε αύξοντα αριθμό: 8/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

